স্থানীয়করণ - আমাদের ভবিষ্যতের ভিতEnglish title: Local is Our Future: Steps to an Economics of Happiness (book excerpt)Written by: Helena Norberg-Hodge – Founder & Director, Local FuturesTranslated by: Aunindo Ghoshআগামীদিনের পৃথিবীতে আমাদের ভবিষ্যৎ বিশ্বায়নের ভিত্তিতে নয় , স্থানীয়করণের ভিত্তিতে রচিত হবে।সুসংবাদটি হল এই যে স্থানীয়করণের এই বিপ্লব আজ পৃথিবী জুড়ে শুরু হয়ে গেছে। মূলধারার গণমাধ্যম আজওযেখানে “বিগার ইস বেটার” বা “যত বড়ো, যত বেশি, তত ভালো” এই মন্ত্রের আরাধনা করতে ব্যস্ত,সেখানেই স্পটলাইট থেকে দূরে এক নতুন আন্দোলন জন্ম নিচ্ছে - যার মূলকথা মুনাফাবৃদ্ধি নয় , মানুষ এবংপ্রকৃতির সুস্থ সহবাস। প্রশাসনিক কাঠিন্যের বদলে মনুষ্যত্বের কোমলতা , শ্রেনীবর্জনের বদলেঅন্তর্ভুক্তিকরণ এর মূলমন্ত্র। আমাদের পরস্পরের মধ্যে আর প্রকৃতির সঙ্গে আত্মিক যোগাযোগইহল প্রকৃত আনন্দের উৎস - এই সহজ সত্যটুকু কে সম্বল করে আজ পৃথিবীর কোণায় কোণায় জন্ম নিচ্ছেএক নতুন স্বপ্ন - নিশ্বব্দে , আর প্রতি মুহূর্তে Iআজ স্থানীয় সংগঠন থেকে শুরু করে বুদ্ধিজীবী মহল পর্যন্ত এই সচেতনতা ক্রমবর্ধমান - যেপ্রকৃত অর্থনীতির ভিত্তি হলো আমাদের প্রাকৃতিক সম্পদ , যার ওপর আমরা সমস্ত পণ্য এবংপরিষেবার জন্য প্রাথমিকভাবে নির্ভর করি I কিন্তু শুধু সচেতনতাই পরিবর্তনের শেষকথা নয় I যতদিনপর্যন্ত আমরা বর্তমান অর্থনীতিতে কাঠামোগত পরিবর্তন না আনবো - বহুজাতিক সংস্থানিয়ন্ত্রিত আন্তর্জাতিক বাজার অর্থনীতির বদলে স্থানীয়করণের দিকে মোড় ঘোরাবো - ততদিনএই সচেতনতা শুধু কাগজে -কলমেই সীমিত থেকে যাবে Iদুঃখের বিষয় এই যে আমাদের রাজনৈতিক এবং ব্যবসায়িক নেতৃত্ব এই বাস্তবতার প্রতি আজউদাসীন. শুধু তাই নয় - এই নেতৃত্বের বর্তমান চিন্তাধারা আমাদের একটি সম্পূর্ণ অন্য পথে নিয়েযাচ্ছে - যেখানে কৃষি নয় , জৈবপ্রযুক্তি আমাদের খাবার যোগাবে , রোবট বা যন্ত্রমানব আমাদেরদৈহিক এবং মানসিক পরিশ্রমের বিকল্প হবে , আর শতকরা ১% মানুষের হাতে থাকা বিপুল ধনরাশিকোনো এক জাদুবলে বাকি ৯৯% মানুষের মধ্যে ছড়িয়ে পড়বে - অর্থনৈতিক পরিভাষায় যারপোশাকি নাম “ট্রিকল-ডাউন-এফেক্ট ” Iকেমন হবে এই ভবিষ্যতের চেহারা ? গুগল-এর রে কুর্জওয়েইল জানাচ্ছেন যে আমাদের ভবিষ্যৎ এরখাবার আসবে কৃত্রিম বুদ্ধিমত্তা বা “আর্টিফিশিয়াল ইন্টেলিজেন্স” নিয়ন্ত্রিত একধরণের বহুতলLocal  Futures  www.localfutures.org  1  	  	  অট্টালিকা থেকে যা আসলে খাদ্য তৈরির কারখানা I এই কারখানায় শুধু শাক -সবজি তরি-তরকারি নয় ,কৃত্তিম ভাবে ক্লোন করা ল্যাব -মিটও পাওয়া যাবে I এখানেই শেষ নয় , শহরের যানজট দূর করারজন্যে ৩০ স্তরের সুড়ঙ্গ বা “মাল্টি -লেয়ার টানেল” তৈরির কথা ভাবা হচ্ছে I গোল্ডম্যান

স্যাক্স-এর মতে মানুষ , যন্ত্র এবং ইন্টারনেটের মধ্যে বৈদ্যুতিন যোগাযোগ নাকি উৎপাদনক্ষমতাএবং মুনাফার নতুন দিগন্ত খুলে দেবে I আর টেসলা-র এলন মাস্ক এর মতে , সুদূর মঙ্গলগ্রহেরএকটি শহর পত্তন করে নাকি মানবজাতির অস্তিত্ব রক্ষার জন্য সবচেয়ে গুরুত্বপূর্ণ পদক্ষেপ !
উপরের ধারণাগুলি আজকের দিনে কোনো কোনো মহলে দূরদর্শী এবং সাহসী পদক্ষেপ হিসেবেপ্রশংসিত হচ্ছে, কিন্তু একটু গভীরভাবে ভাবলে দেখা যাবে যে এগুলি সেই তথাকথিত উন্নয়নেরত্রিমূর্তির (নব্য-ঔপনিবেশিক সম্প্রসারণ , পণ্যকরণ আর সামঞ্জস্যহীন নগরায়ন ) ভিন্ন প্রতিরূপ Iএই নতুন প্রতিরূপ এর নতুন হাতিয়ার হল প্রযুক্তি আর নিত্যনতুন গ্যাজেট - যার জয়ধ্বনিতে ঢাকাপড়ে যাচ্ছে সাধারণ খেটে খাওয়া মানুষের স্বর. মানবশক্তি এবং শ্রম আজ বর্জ্য-পদার্থ I আমাদেরইদেওয়া খাজনা বা ট্যাক্স আজ ভর্তুকি যোগাচ্ছে সেইসব শিল্প কে , যারা যথেচ্ছ ভাবে অপব্যয়করছে আমাদের দুষ্প্রাপ্য প্রাকৃতিক সম্পদ I বাড়ছে বেকারিত্ব , বাড়ছে দারিদ্র্য , আর বাড়ছে দূষণ Iবলাই বাহুল্য যে এই চিন্তাধারা আমাদের সংখ্যাগরিষ্ঠের ইচ্ছার বহিঃপ্রকাশ নয় I বাস্তবিক সত্য হলএই যে আমাদের মতামত কে সক্রিয়ভাবে বাদ দেওয়া হয়েছে I আমি এই ব্যাপারটিকে সমাজের

ভালো-শক্তি বনাম মন্দ -শক্তির লড়াই বলব না I তার কারণ মুষ্টিমেয় যে কয়েকজন মানুষ এরপেছনে আছেন তাদের সংখ্যা ১০,০০০-এর বেশি নয় I প্রচলিত বাজার -ধর্মী অর্থনৈতিক চিন্তাধারা এবংসূচকগুলি এদের এমনভাবে মন্ত্রমুগ্ধ করেছে , যে এরা কঠোর বাস্তবকে হয় দেখতে পাচ্ছেন না,বা দেখেও দেখছেন না Iএক অর্থে এই ব্যবস্থার শিকার আমরা সকলেই I এমনকি বড় কর্পোরেশন এবং ব্যাঙ্কের সি-ই-ওরাও তাদের ব্যক্তিগত পদোন্নতি, এবং ব্যবসায়িক ভাগিদারদের স্বার্থে স্বল্পমেয়াদি মুনাফার পথঅনুসরণ করছেন I নিজস্ব চাকরি হারানোর ভয় , কোম্পানি-র অংশীদারদের চাপ আর বাজারের চাপতাদের চালিত করছে প্রতিনিয়ত I তাই যতক্ষণ পর্যন্ত না সম্পূর্ণ পরিকাঠামোটির পরিবর্তন হচ্ছেততক্ষণ কোনো ব্যক্তি-বিশেষ বা পদ-বিশেষ কে দোষারোপ করা সঙ্গত হবে না |তবে আমি যেমনটি শুরুতেই বলেছিলাম, আমাদের পৃথিবী আর সমাজ এর গতি শুধু একমুখী নয় Iবিশ্বজুড়ে আজ সচেতন এবং সহানুভূতিশীল মানুষ একে অন্যের মধ্যে এবং প্রকৃতির সঙ্গে সেইLocal  Futures  www.localfutures.org  2  	  	  নিবিড় বন্ধনকে খুঁজে পাওয়ার জন্যে ব্যাকুল হয়ে উঠেছে - যা সৃষ্টির শৈশব থেকে আমাদের সঙ্গীছিল I তথাকথিত নিম্ন এবং মধ্য স্তরের মানুষেরা মাটির কাছাকাছি থেকে শুরু করেছে নতুনপরিকাঠামো গঠনের কাজ I এই কাজের ভিত্তি গুটিকতক কোটিপতি মানুষের অর্থনীতি আরপ্রযুক্তি নয় - এর মূল জল , জমি , মাটি আর মনুষত্বের গভীর উপলব্ধি Iআজ প্রতিটি মহাদেশের কোণায় কোণায় বিভিন্ন সংস্কৃতির মানুষ তাদের সামাজিক পরিকাঠামোরআমূল পরিবর্তনে ব্রতী হয়েছে I স্থানীয় সংগঠন , স্থানীয় আর্থিক সমবৃদ্ধি এর কেন্দ্রে I মানুষেমানুষে যোগাযোগ এখানে শুধু সমপ্রজন্মে সীমিত নয় I বিভিন্ন প্রজন্মের মানুষ একসাথে মিলে গড়েতুলছে এই নতুন সমাজের বুনিয়াদ I স্থানীয় মানুষের দ্বারা পরিচালিত যৌথ -বাগান থেকে শুরু করেকৃষি -বাজার, কো-অপারেটিভ, বিকল্প শিক্ষা-প্রতিষ্ঠান - এই সবকিছুকে একসূত্রে গেঁথে রেখেছে একটিমূল্যবোধ - তা হল মানুষে মানুষে নিবিড় যোগাযোগ, যা সম্ভব হয় স্থানীয়করণের মাধ্যমে Iস্থানীয়করণের এই উদ্যোগ গুলি আজ এই মতবাদ কে দৃঢ় ভাবে প্রতিষ্ঠা করে যে মানুষেরস্বাভাবিক সহজাত প্রবৃত্তি প্রাযুক্তিক বা অর্থনৈতিক নয় - তা মানবিক I এর প্রত্যক্ষ প্রমাণ আমারকাজের মাধ্যমে আমি পেয়েছি I আমি নিজের চোখে জেলের কয়েদিদের রূপান্তরিত হতে দেখেছি ,অপরাধপ্রবণ কিশোর -কিশোরী এবং হতাশাগ্রস্ত মানুষ কে জীবনে উদ্দেশ্য এবং ইতিবাচক অর্থখুঁজেই পেতে দেখেছি I আর দেখেছি নবীন এবং প্রবীণ প্রজন্মের মধ্যে মধুর মেলবন্ধন Iএকথা সত্যি যে অনেক ক্ষেত্রেই এই উদ্যোগগুলি বিশ্ব -পরিবর্তনের উদ্দেশ্যে নয় , বরং সাধারণমানুষের সাধারণ বোধ বা “কমন সেন্স” থেকে জন্ম নেয় I তবে ছড়িয়ে ছিটিয়ে থাকা এরকম অনেকউদ্যোগকে যদি একসঙ্গে বিশ্লেষণ করা যায় - তাহলে দেখা যাবে যে এগুলি প্রচলিত পরিকাঠামোকে বেশ কঠিনভাবে নাড়া দিয়ে যায়, এবং একটি বিকল্প ভবিষ্যতের কথা বলে Iএকটা কথা এখানে স্পষ্টভাবে জানিয়ে রাখা প্রয়োজন I এই নতুন ধারাটি কিন্তু প্রচলিত ডান-বামপন্থীবিবাদ বা কোনো ধরণের “ইসম ”এর উর্দ্ধে I প্রকৃতির সঙ্গে সামঞ্জস্য রেখে বিভিন্ন মানবিকমূল্যবোধ এবং স্বপ্ন কে বাস্তবায়িত করাই এর প্রকৃত লক্ষ্য I সহজভাবে বলতে গেলে আমাদেরদৈনন্দিন জীবনের প্রয়োজনগুলি যদি স্থানীয় এবং স্বনির্ভর ভাবে মেটানো যায় , তাহলে আমাদেরবিশ্বের সুদূর প্রান্তের কোনো এক অজানা সংস্থা বা যন্ত্রের তৈরী যান্ত্রিক উৎপাদন বাপণ্যের ওপর নির্ভর করতে হয়না I আসুন আমরা সেই ভবিষ্যৎ গড়ি যেখানে মানুষের প্রয়োজন মানুষমেটাবে - আমাদের দেশের মানুষ , আমার-আপনার গ্রামের মানুষ আর পাড়ার মানুষ I আমাদেরLocal  Futures  www.localfutures.org  3  	  	  প্রয়োজনের রসদ যোগাবে আমাদের স্থানীয় শিল্প আর কৃষি I পণ্যবাদী , ভোগবাদী আর বিপণন নির্ভর ব্যবস্থাকে জিইয়ে রাখার জন্য দরকার হয় কৃত্তিম ও অতিরিক্ত চাহিদার, যা সৃষ্টি করা হয়বিজ্ঞাপনের মাধ্যমে I মানুষের আসল প্রয়োজন মেটানো যায় খুব সহজেই , এবং স্থানীয়ভাবে Iআমাদের লোভ এবং চাহিদার ওপর যে আন্তর্জাতিক অর্থনীতি নির্ভর করে , তার মুলে আঘাতকরতে স্থানীয় স্বনির্ভরতা এক মোক্ষম হাতিয়ার Iস্থানীয়করণের অর্থ হল ঋণনির্ভর এবং জল্পনা-মূলক বাজার অর্থনীতির থেকে বেরিয়ে এসেসত্যিকারের মানুষ এবং প্রকৃতির কল্যাণের পথে ফিরে আসা I উদাহরণস্বরূপ আমাদের রোজকার খাবারেরকথাই ধরা যাক I সুপারমার্কেটে গিয়ে বেশি দাম দিয়ে সাগরপারে ফলানো সুন্দর এবং সুঠাম দেখতেগাজর কেনার থেকে , যদি আমরা একটু ছোট , বাঁকাচোরা দিশি গাজর কিনি , তা দামেও কম ,স্বাদেও উৎকৃষ্ট আর স্বাস্থ্যের পক্ষেও ভালো কারণ এগুলি রাসায়নিক ভাবে যন্ত্রের দ্বারাফলানো নয় - আমার আপনার দেশের মাটিতে গ্রামে-গঞ্জের কৃষকদের দৈনিক পরিশ্রমের ফসল ,যার পারিশ্রমিক সোজা পৌঁছয় তাদেরই কাছে I হাজার হাজার মাইল পাড়ি দিয়ে আসা শাক-সবজি , ফলমূলআর চাল-ডাল গুটিকয় বহুজাতিক সংস্থা কে সমবৃদ্ধ করে আর আমাদের অর্থনীতির ভিতকে দুর্বল করে Iঅপরপক্ষে দিশি খাবার আমাদের দেশকে সমবৃদ্ধ করে তোলে I শুধু তাই নয় , উৎপাদক এবংগ্রাহকদের মধ্যে সরাসরি যোগাযোগ , মেলামেশা এবং কথোপকথন আমাদের সামাজিকপরিকাঠামোকে দৃঢ় করে Iউপরের এই উদাহরণটিকে আমি স্থানীয়করণের সমাধান -গুণক প্রভাব বা পরিভাষায় “মাল্টিপ্লায়ারএফেক্ট” বলি, এবং এই ধারাটি আমাদের খাদ্য ব্যবস্থার বাইরেও প্রযোজ্য I বিশ্বব্যাপী অন্ধ,সংযোগ-বিচ্ছিন্ন এবং অতি-বিশেষায়িত (ওভার-স্পেশালিজেড) ব্যবস্থায় আমি দেখেছি আমদানিকৃতইস্পাত , প্লাষ্টিক এবং কংক্রিট দিয়ে একের পর এক অট্টালিকা এবং গণ -আবাসন তৈরী হতে , আরঠিক সেই আবাসনের জায়গা করার জন্য কাটা পড়ছে স্থানীয় ওক গাছগুলি যা কেটে ঘরবাড়ি বানানোরবদলে জ্বালানি-কাঠ হিসেবে ব্যবহার হচ্ছে I আজকের পৃথিবীতে কোনো জিনিস আমদানি করা অনেকসহজ. সেই একই জিনিস নিজে তৈরী করা , বা স্থানীয় সমস্যার নতুন নতুন সমাধান বের করা হয়তোতুলনামূলক ভাবে কঠিন, কিন্তু অনেক বেশি তৃপ্তি এবং লাভদায়ক. স্থানীয় কাঁচামাল ব্যবহার করারমানে শুধু অন্ন সংস্থান নয় , নতুন উদ্ভাবনী শক্তির প্রতিশ্রুতি I আমার কথা হয়তো অসম্ভবশোনাবে , কিন্তু তা সত্ত্বেও বলি যে আমরা স্বাস্থ্যসেবা এবং শিক্ষাব্যবস্থার ক্ষেত্রেও যদিকেন্দ্রীকরণের বদলে স্থানীয়করণ আনি , তাহলে শিক্ষক -ছাত্র , বা ডাক্তার -রুগীর অনুপাত অনেকLocal  Futures  www.localfutures.org  4  	  	  বৃদ্ধি পাবে I তৈরী হবে নতুন জীবিকা সংস্থান , আর স্থানীয় প্রতিযোগিতার ফলে মান বাড়বে পরিষেবার Iএক বেকারিত্বহীন বিশ্বের ছবি কোনো অলীক কল্পনা নয় . আমাদের সুপারমার্কেটের প্রতিটি তাকেসাজানো জিনিসের দামের মতোই বেকারিত্ব একটি রাজনৈতিক এবং বাজার-অর্থনৈতিক সিদ্ধান্ত - যারমূলে আছে কেন্দ্রীভূত মুনাফা-বৃদ্ধি I আজ রাজনৈতিক ডান এবং বাম উভয়য়েই “যত বড় ততোভালো ” বা “বিগার ইস বেটার ” এই মন্ত্রে দীক্ষিত - আর তাই দেশের মানুষেরও আর কোনোবিকল্প নেই Iআমরা যখনই মানব-যথাযথ বা “হিউমান-স্কেল” অর্থনীতিকে শক্তিশালী করি, সাথে সাথে আমাদেরসিদ্ধান্ত গ্রহণের আঙ্গিকও বদলায় I আমাদের কর্মকান্ড এবং সিদ্ধান্তের আওতাটিকে ছোট করলে,সঠিক এবং মানবিক সিদ্ধান্ত নেওয়া সহজ হয় I শুধু তাই নয় , আমাদের পরস্পরের সঙ্গে সম্পর্কআর যোগাযোগ অনেক বেশি নিবিড় হয় I আমাদের ভাবনা এবং কর্মের ফল আমরা নিজেরাপ্রত্যক্ষ করতে পারি I আমাদের অভিজ্ঞতা সমবৃদ্ধ হয়ে ওঠে Iপ্রাথমিকভাবে দেখলে, স্থানীয়করণের এই প্রয়াস আমাদের এই জগতের চিরপরিবর্তনশীল ধারাটিকে বুঝতেসাহায্য করে. আমাদের চারপাশের মানুষ এবং প্রকৃতির সঙ্গে দৈনিক আদানপ্রদান আমাদেরজীবনযাপনের বোধকে আরও সজীব এবং সম্পৃক্ত করে তোলে Iআজ আমাদের সামনে দুটি সম্পূর্ণ ভিন্ন ধরণের রাস্তা খোলা আছে I একটি রাস্তা নিরন্তর দ্রুতগতির পূজারী; আরও বড় , আরও বেশি , আর আরও জোরের বৈচিত্র-বিহীন প্রতিযোগিতা I এইরাস্তা মানুষ কে মানুষের থেকে পৃথক করে , এবং সমাজ ও প্রকৃতির ক্রমপতন কে নির্দিষ্ট করে Iআর একটি রাস্তা আমাদের ধীরে চলতে, ভাবতে আর থামতে শেখায় ; বৃহৎ নয়, ক্ষুদ্রের মধ্যে সৌন্দর্যখোঁজার সময় এবং সুযোগ করে দেয়, মানুষ এবং প্রকৃতির মধ্যে হারানো বন্ধন কে ফিরিয়ে আনে, অর্থনৈতিক গতিকে করে সংযত I এই পথ প্রকৃতি এবং আমাদের এই একটিমাত্র প্রিয় পৃথিবীরধ্বংস নয় , প্রতিপালনের পথ I মানবজাতি হিসেবে আমরা আজ যে পথটি বেছে নেব, তার সিদ্ধান্ত এবং দায়দুটোই আমাদের IThis is an excerpt from the first chapter of Local is Our Future: Steps to an Economics ofHappiness, a new book by Helena Norberg-Hodge, published by Local Futures in July2019. Paperback copies of Local is Our Future are available to order from Local Futures’online store: https://www.localfutures.org/store/Local-is-Our-Future-p140051233Local  Futures  www.localfutures.org  5